**Dyddiad cyhoeddi:** 22/05/2023

**Cais Rhyddid Gwybodaeth**64/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Hoffwn ofyn am eglurhad ynghylch yr ymateb i Gwestiwn 1 a oedd yn ymwneud â’r Strwythur Llywodraethu presennol a ddefnyddir gan Trafnidiaeth Cymru.**

**Yn y cais Deddf Rhyddid Gwybodaeth, fe wnes i ddisgrifio’r Strwythur Llywodraethu blaenorol a ddefnyddiwyd gan Lywodraeth Cymru fel a ganlyn a gofynnais i TrC ddisgrifio Strwythur Llywodraethu TrC ar gyfer Rhwydwaith Bysiau Pellter Hir TrawsCymru sy’n cael ei ariannu gan Lywodraeth Cymru ac sy’n cael ei ddefnyddio nawr.**

**(1) Rheolwr Rhwydwaith TrawsCymru. (TNM)**

**(2) Grwpiau Cyflenwi Gwasanaethau Traws Cymru ar gyfer pob gwasanaeth unigol sy’n cynnwys cynrychiolwyr o’r Darparwr Gwasanaeth Bysiau a’r Cynghorau sy’n gysylltiedig â’r gwasanaeth bysiau.**

**Cadeiriwyd Cyfarfodydd rheolaidd Grwpiau Cyflawni Gwasanaethau TrawsCymru gan y Rheolwr Rhwydwaith TrawsCymru.**

**(3) Tri Swyddog Cydymffurfiaeth Bysiau ar gyfer rhanbarthau Cymru a gyflwynodd wybodaeth ystadegol (nifer y teithwyr a phrydlondeb ar bob Gwasanaeth) i Bus Users Cymru.**

**(4) Bus Users Cymru, sefydliad elusennol, a oedd yn casglu’r wybodaeth ystadegol ac yn ei hanfon at y Rheolwr Rhwydwaith TrawsCymru i gynhyrchu Adroddiad Blynyddol TrawsCymru a gyhoeddwyd ar wefan Llywodraeth Cymru yng Nghynllun Cyhoeddiadau Llywodraeth Cymru.**

**(5) Roedd Bwrdd Strategaeth Traws Cymru a wnaeth benderfyniadau ar strategaeth ar gyfer y Rhwydwaith yn y dyfodol a’r Rheolwr yn bresennol yn y cyfarfodydd hyn i weithredu fel cyfrwng i Grwpiau Cyflawni Gwasanaethau Traws Cymru.**

1. **Felly, a fyddech cystal â disgrifio, yn unol â’r hyn y gofynnwyd amdano yng Nghwestiwn 1, y Strwythur Llywodraethu presennol a ddefnyddir gan Trafnidiaeth Cymru, gan gyfeirio’n benodol at y Strwythur Rheoli, grwpiau Cyflawni Gwasanaethau TrawsCymru, rôl Defnyddwyr Bysiau Cymru a chasglu Gwybodaeth Ystadegol (ystadegau Nifer Teithwyr a Phrydlondeb Bysiau TrawsCymru) sydd eu hangen ar TrC i reoli perfformiad Rhwydwaith TrawsCymru.**
2. **Gan gyfeirio at y faith nad yw Bwrdd Strategaeth TrawsCymru yn rhan o’r strwythur Llywodraethu mwyach, a fyddech cystal â chadarnhau pwy fydd yn penderfynu ar strategaeth TrawsCymru yn y dyfodol, sef TrC neu Lywodraeth Cymru a sut bydd strwythur Llywodraethu TrC yn gweithredu strategaeth TrawsCymru yn y dyfodol os na fydd TrC yn cymryd rhan mwyach ym Mwrdd Strategaeth TrawsCymru. A yw ymateb TrC i Gwestiwn 1 yn awgrymu mai cyfrifoldeb Llywodraeth Cymru yw Bwrdd Strategaeth TrawsCymru o hyd ac felly nad yw’n gyfrifoldeb i TrC?**

 **3) Hoffwn ofyn hefyd am eglurhad ynghylch yr ymateb i Gwestiwn 6. Rwy’n deall o’r ateb i Gwestiwn 2 mai dim ond ym mis Ebrill 2021 y byddai Adroddiad Blynyddol TrawsCymru 2020-2021 wedi bod yn gyfrifoldeb Llywodraeth Cymru ers trosglwyddo’r gwaith o Lywodraethu Rhwydwaith Bysiau Pellter Hir TrawsCymru. Fodd bynnag, ym mis Ebrill 2023, byddai Adroddiad Blynyddol TrawsCymru 2022-2023 fel arfer wrthi’n cael ei lunio. A fyddech cystal â chadarnhau felly a yw TrC yn bwriadu cynhyrchu Adroddiadau Blynyddol TrawsCymru ar gyfer 2021-2022 a 2022-2023 ac a fydd Adroddiadau Blynyddol TrawsCymru yn cael eu cyhoeddi ar wefan TrC.**

**YMATEB**

Cwestiwn 1

Gweler y strwythur sydd ynghlwm.

Mae TrawsCymru yn cael ei reoli yn y strwythur sydd wedi’i atodi yn Trafnidiaeth Cymru. Mae Defnyddwyr Bysiau Cymru yn adrodd yn ôl i’r Grwpiau Darparu Gwasanaeth ar unrhyw ddata a gasglwyd.

Cwestiwn 2

Nid yw bwrdd TrawsCymru yn bodoli mwyach. Trafnidiaeth Cymru sy’n rheoli TrawsCymru ar ran Llywodraeth Cymru.

Cwestiwn 3

Nid yw Trafnidiaeth Cymru yn cynhyrchu adroddiadau blynyddol TrawsCymru. Byddai unrhyw beth sy’n ymwneud â TrawsCymru nawr yn cael ei gynnwys yn Adroddiad Blynyddol ehangach Trafnidiaeth Cymru.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".